b'\n_START_ARTICLE_\nCode\n_START_PARAGRAPH_\nSa komunikasyon at pagpoproseso ng impormasyon, ang code (literal na salin sa Tagalog: kodigo) ay isang sistema ng mga patakaran upang maisalin ang impormasyon\xe2\x80\x94tulad ng letra, salita, tunog, larawan, o kilos&mdashlsa isa pang porma o representasyon, na minsan ay pinaiksi o sikreto, para sa komunikasyon sa isang channel o pag-imbak sa isang midyum. Isang halimbawa ang pagkakaimbento ng wika, na binibigyang kakayahan ang isang tao, sa pamamagitan ng pagsasalita, na ipahiwatig ang kanyang nakita, narinig, naramdaman, o naisip ng iba. Pero ang saklaw ng komunikasyon ng pagsasalita ay nililimitahan sa distansya na kayang tawirin ng boses, at nililimitahan din ang madla sa kung sino ang naroon noong oras na sinabi ang mga pananalita. Ang pag-imbento ng pagsusulat, kung saan isinalin ang wika na sinasabi papunta sa nakikita, ay nagpapahaba ng saklaw ng komunikasyon sa kalawakan at oras._NEWLINE_Ang proseso ng pag-encode ay nagsasalin ng impormasyon mula sa isang maaaaring pagkunan nito papunta sa mga simbolo para sa komunikasyon o pag-imbak. Ang pag-decode ang kabaligtarang proseso, kung saan isinasalin ang mga simbolong koda pabalik sa isang pormang naiintindihan ng taong nakatanggap ng mensahe._NEWLINE_Isang dahilan ng pagkoda ay para magkaroon ng komunikasyon sa mga lugar kung saan ang ordinaryong wika, na maaaring sinasabi o sinusulat, ay mahirap o imposibleng gamitin. Isang halimbawa ang semaporo, kung saan ang kompigurasyon ng mga watawat na hawak ng isang signaller o mga braso ng isang tore ng semaporo ay nag-e-encode ng mga parte ng isang mensahe na kadalasan ay indibiduwal na mga letra at numero. Isa pang tao na nakatayo sa isang malayong distansiya ay maaaring maintindi ang mga watawat at isalin ang mga ipinadalang salita.'